open-index/open-wikipedia-markdown huggingface dataset:
गोरखपुर जंक्शन रेलवे स्टेशन

**गोरखपुर रेलवे जंक्शन** भारतीय राज्य उत्तर प्रदेश के गोरखपुर शहर में बा आ इहाँ उत्तर पूर्व रेल मंडल के मुख्यालय भी हवे। कई लाइन इहाँ आ के मिले लीं जे उत्तर प्रदेश आ बिहार के उत्तरी तराई वाला इलाका के परिवहन ब्यवस्था खाती बहुत महत्व के बाड़ी।

गोरखपुर रेलवे जंक्शन पर दुनिया के सभसे बड़हन प्लेटफार्म मौजूद बा जे  लंबाई के बा।

शहर गोरखपुर आ आसपास के उपनगरी इलाका खाती एह जंक्शन के अलावा अउरी 10 गो स्टेशन बाने: गोरखपुर कैंट, डोमिनगढ़, सहजनवा, सीहापार, मनीराम, नकहा जंगल, कुसुमी, जगतबेला, आ उनौला।

श्रेणी:उत्तर प्रदेश में रेलवे स्टेशन
श्रेणी:गोरखपुर
बनारस कैंट रेलवे स्टेशन

**वाराणसी रेलवे जंक्शन स्टेशन** जेकरा के आम लोग **बनारस कैंट स्टेशन** कहेला, बनारस शहर के सभसे प्रमुख स्टेशन बा आ उतर प्रदेश आ उत्तरी भारत के भी सभसे ब्यस्त आ प्रमुख रेलवे इस्टेशन सभ में से एक बा।

बनारस शहर आ आसपास के उपशहरी इलाका में एकरे अलावा अउरी कई गो इस्टेशन बाने जेह में बनारस सिटी, सारनाथ, मंडुआडीह, काशी, आ भुल्लनपुर (DLW) बाने।

## संदर्भ

श्रेणी:बनारस
श्रेणी:उत्तर प्रदेश के रेलवे जंक्शन स्टेशन
सिविल लाइंस, इलाहाबाद

**सिविल लाइंस** (पुराना नाँव **कैनिंग टाउन** जेकरा **कैनिंगटन** भी कहल जाय) इलाहाबाद के एगो मोहल्ला बा। ई मोहल्ला इलाहाबाद के सभसे प्रमुख पर्यटक आकर्षण त्रिवेणी संगम से करीबन 7 किलोमीटर पच्छिमी दिसा में बाटे।

वर्तमान में ई इलाहाबाद के *सेंट्रल बिजनेस डिस्ट्रिक्ट* के रूप में डेवलप हो चुकल बा आ बड़ी-बड़ी इमारत, मॉल, शो-रूम आ अपार्टमेंट वाला इलाका बन गइल बा। चौकोर ग्रिड नियर बनावट में बनल सड़क वाला ई मोहल्ला रिहायशी कॉलोनी के रूप में बसावल गइल रहल आ इहाँ बड़े-बड़े बंगला रहलें, जबकि अब ई पूरा तरीका से कमर्शियल एरिया बनत जा रहल बा।

1858 में, सी. बी. थाॅर्नहिल के निगरानी में बसावल गइल ई इलाका अपना समय में भारत के सभसे बड़हन टाउन प्लानिंग प्रोजेक्ट रहल, जब तक ले कि दिल्ली शहर में प्लानिंग से बसाव ना शुरू भइल।

## इतिहास
मोहल्ला सिविल लाइंस के 1858 में बसावल गइल, गदर के ठीक बाद, जब शहर के बिद्रोही लोग से आजाद करा लिहल गइल, एह इलाका में रहे वाला मुसलमान मेवाती समुदाय के लोगन के आठ गो गाँव तबाह क के ई इलाका खाली करावल गइल।

ओह समय में ई *वाइट टाउन* (गोरा लोग के शहर) के नाँव से जानल जाय आ हिंदुस्तानी लोग के एह में जाए के इजाजत ना रहल।

## रिहायशी बिल्डिंग
वर्तमान में, शहर चूँकि तीन ओर से नदी से घेराइल बाटे, इलाहाबाद में वर्टिकल ग्रोथ, मने की ऊँच बिल्डिंग बनावल बिकल्प के रूप में बा आ सिविल लाइंस एह मामिला में आगे बा जहाँ अइसन निर्माण हो रहल बा। इलाहाबाद के पहिली बारह मंजिल के इमारत एही सिविल लाइंस में महात्मा गाँधी मार्ग पर एडीए (अब पीडीए) के बनवावल संगम प्लेस रहल ह जे कामर्शियल आ ऑफिस खाती इस्तेमाल में आवे ला। बाकी अब ऊँच-ऊँच बिल्डिंग रिहायश खाती भी एह इलाका में भरपूर बन रहल बाड़ी सऽ।

## संदर्भ

श्रेणी:इलाहाबाद
श्रेणी:इलाहाबाद के मोहल्ला
मम्फोर्डगंज

**मम्फोर्डगंज** भा **ममफोर्डगंज** (जेकरा लोग **मंफोड़गंज** भी उच्चारण करे ला), उत्तर प्रदेश के शहर इलाहाबाद में एगो मोहल्ला बा। शहर के उत्तरी हिस्सा में बसल ई मोहल्ला प्लानिंग के साथ, अंगरेजन के जमाना के बस्ती हवे आ अपना चौकोर ग्रिड नियर बनावट वाली सड़क आ खुला रिहाइशी इलाका खाती जानल जाला। इलाहाबाद में, 1911 के आसपास के समय में *इलाहाबाद म्यूनिसिपल बोर्ड* (अब *इलाहाबाद नगर निगम*) के चेयरमैन रहल प्रशासक **सर सी॰ ए॰ ममफोर्ड** के नाँव पर एह मोहल्ला के नाँव रखल गइल हवे।

मोहल्ला ममफोर्डगंज, शहर के उत्तरी हिस्सा में बसल बा आ ई नया कटरा मोहल्ला के उत्तर ओर बा। एकर पूरुब ओर के सीमा राय बहादुर रामचरण दास रोड आ पच्छिम ओर के सीमा स्टैनली रोड से बने ला। स्टैनली रोड के पार, पच्छिम में, म्योराबाद आ कमला नगर मोहल्ला बाने। ममफोर्डगंज के पूरुब आ उत्तर ओर मलेटरी के कैंट वाला इलाका बाने।

फब्बारा चौराहा, एह मोहल्ला के सभसे मुख्य चौराहा हवे।

## संदर्भ

श्रेणी:इलाहाबाद
श्रेणी:इलाहाबाद के मोहल्ला
केल्ट-9बी

**केल्ट-9बी** (KELT-9b) अब तक ले के मालुम सभसे गरम बाहरीग्रह बा जेकरे दिन वाला हिस्सा में तापमान 4600 K बा। अपना एह बिसेसता के कारण ई एम-प्रकार के सगरी, आ के-प्रकार के ज्यादातर तारा सभ के तुलना में ढेर गरम बाटे। ई पृथिवी से 620 प्रकाश-बरिस (190 पारसेक) दूर मौजूद बी-प्रकार के तारा, एचडी 195689 (या KELT-9), के चक्कर लगा रहल ग्रह बाटे।

जवना तारा केल्ट-9 के ई चक्कर काटे ला ओकर खुद के तापमान 10170 K बा, ई एगो अइसन घटना बा जे पहिले नामालूम रहल, काहें कि आमतौर पर चक्कर लगावे वाला ग्रह एतना गरम तारा सभ के ग्रह के रूप में ना मिले लें; एह घटना के संदर्भ में बतावल गइल बा कि, एकरे पहिले के बस छह गो A-प्रकार के तारा अइसन मालुम बाने जिनहन के कौनो ग्रह चक्कर लगावत होखे (7430 K तापमान वाला WASP-33 नाँव के ए-प्रकार के तारा  अइसन सभसे गरम तारा मालुम रहल जेकर कौनों आपन ग्रह होखे) आ कौनो भी बी-प्रकार के (ई ए-प्रकार वालन से गरम होखे लें) मालुम रहल; KELT-9, जेकरा के B9.5-A0 या A1 प्रकार के तारा के रूप में पहिचान भइल बा, पहिला B-प्रकार के (या कम से कम लगभग बी-प्रकार के) तारा बा जेकर ग्रह खोजल गइल बा।

KELT-9b के जानकारी *किलोग्राम एक्सट्रीमली लिटिल टेलिस्कोप* (Kilodegree Extremely Little Telescope) से मिलल आ ई जानकारी पहिली बेर साल 2016 में प्रकाशित भइल। एही दूरबीन के नाँव पर एह तारा आ ग्रह दुनों के नाँव भी केल्ट पड़ल बा।

इहो बतावल गइल बा कि तारा के एतना जबरदस्त तापमान आ एकरे बहुत नजदीक होखे के कारण केल्ट-9बी से एकर पदार्थ गैस बन के उड़ रहल बा आ एकरा के पुच्छल तारा नियर रूप दिहले बा।

## संदर्भ

## बाहरी कड़ी
* SIMBAD entry for HD 195689
*Astronomers Find Planet Hotter Than Most Stars at NASA Caltech
नीहारिका सिंह

**नीहारिका सिंह** (जनम 31 अगस्त 1982) एगो भारतीय फिलिम ऐक्ट्रेस बाड़ी। सिंह *फेमिना मिस इंडिया अर्थ (2005)* के बिजेता भी रहल बाड़ी। इनके पहिला फिलिम *मिस लवली* रहल जे 2012 के *कान फिलिम फेस्टिवल* में सामिल भइल।

## संदर्भ

श्रेणी:जियत लोग
श्रेणी:1982 में जनम
श्रेणी:हिंदी फिलिम ऐक्ट्रेस
पूजा जैन

**पूजा जैन** जिनकर परसिद्ध नाँव **ढींचक पूजा** बा, यूट्यूब पर अपना पॉप गाना सभ से परसिद्ध भइल कलाकार बाड़ी। पूजा जैन बिग बॉस 11 में प्रतिभागी रही जेने हुनकर वाइल्ड कार्ड से एंट्री करावल गइल रहे।

## संदर्भ

श्रेणी:जियत लोग
श्रेणी:उत्तर प्रदेश के लोग
श्रेणी:दिल्ली के लोग
श्रेणी:1993 में जनम
ईलोन मस्क

**ईलोन रीव मस्क** (  जनम 28 जून 1971) जिनके बहुधा **एलन मस्क** के रूप में जानल जाला, दाखिन-अफिरका में जनमल, कनाडाई-अमेरिकी बिजनेसकर्ता, आविष्कारक, इंजीनियर आ इन्वेस्टर बाने। ईलोन मस्क वर्तमान में *[[स्पेसएक्स]]* कंपनी के सीईओ आ सीटीओ बाने। 2025 में डोनाल्ड ट्रंप के सरकार में इनके डीओजीई (डिपार्टमेंट गवर्नमेंट एफ़िशिएंसी) के अगुवा बनावल गइल बाटे।

## संदर्भ

श्रेणी:जियत लोग
श्रेणी:1971 में जनम
श्रेणी:अमेरिका के लोग
स्पेसएक्स

**स्पेस एक्सप्लोरेशन टेक्नोलॉजीज कॉर्प.**, जे **स्पेसएक्स** (SpaceX) के नाँव से बिजनेस करे ले, हाउथोर्न, कैलिफोर्निया में मौजूद एगो एयरोस्पेस आ अंतरिक्ष परिवहन कंपनी बा। एकर स्थापना साल 2002 में इलोन मस्क कइलेन आ वर्तमान में एकर सीइओ बाने।

मार्च 2019 में स्पेस ऍक्स आपन एगो उड़ान अंतरिक्ष में कइलस जेह में एगो आर्टीफिशियल अंतरिक्ष-यात्री के भेजल गइल, एह में अइसन सेंसर लगावल गइल रहलें जे ई बतइहें कि आदमी के अंतरिक्ष में कइसन परिस्थिति सभ के सामना करे के पड़ी।

## संदर्भ

श्रेणी:अमेरिकी कंपनी
ज़यान मलिक

**ज़यान जवाद मलिक** ( - जनम 12 जनवरी 1993) एगो ब्रिटिश गायक आ गीतकार बाने।

## संदर्भ

श्रेणी:जियत लोग
श्रेणी:1993 में जनम
श्रेणी:ब्रिटिश लोग
भारतमाला

**भारतमाला** भारत सरकार के फंडिंग से भारत में सड़क परिवहन खाती चलावल जा रहल प्रोजेक्ट बा। ई परियोजना नरेंद्र मोदी सरकार के द्वारा जुलाई 2015 में सुरू कइल गइल। सुरुआती अमुमान के मोताबिक एह प्रोजेक्ट के तहत कुल 5.35 ट्रिलियन रुपया के खरच होखे के उमेद बा।

## इहो देखल जाय
* सागरमाला

## संदर्भ

श्रेणी:भारत में सरकारी योजना
एलिस ग्लास

**एलिस ग्लास** (जनम 23 अगस्त 1988) एगो कनाडाई गायिका आ गीतकार बाड़ी।

## संदर्भ

श्रेणी:जियत लोग
श्रेणी:1988 में जनम
श्रेणी:कनाडा के लोग
निवेदिता सेतु

**निवेदिता सेतु** (*सेतु* माने पुल) कलकत्ता में हुगली नदी पर बनल एगो पुल बा।
जुबिली ब्रिज (भारत)

* **जुबिली ब्रिज** (, Jubilee Bridge) भारत के पच्छिम बंगाल राज्य में हुगली नदी पर नैहाटी आ बैंदेल के बिचा में बनल रेलवे पुल बा जे अब इस्तेमाल में नइखे आ एकर जगह नया जुबिली पुल इस्तेमाल हो रहल बा। ई पुल गारीफा आ हुगली टाउन के बीच जोड़ बनावे।

जुबिली ब्रिज के 16 फरवरी 1885 में खोलल गइल रहे, रानी विक्टोरिया के शासन के पचासवाँ (जुबिली) साल पर। एकरे बने के काम 1882 में सुरू भइल आ 1885 में काम पूरा भइल रहे। लंदन टावर ब्रिज के इंजीनियर सर जॉन वूल्फ-बैरी के भतीजा, लेफ्टिनेंट कर्नल आर्थर जॉन बैरी, एकर चीफ इंजीनियर रहलें। ब्रिज के डिजाइन ब्रैडफोर्ड लेजली आ अलेक्जेंडर मीडो रैंडेल के बनावल रहल। इहे ब्रैडफोर्ड लेजली कलकत्ता में पीपा के पुल के भी डिजाइन बनवले रहलें जेकरे जगह सन बयालिस में हावड़ा ब्रिज खुलल।

जुबिली ब्रिज, सेंटीलीवर पुल रहल जेकरा के पूरा तौर पर रिवेटिंग से बनावल गइल रहल आ कहीं भी नट-बोल्ट के इस्तेमाल ना भइल रहे।

17 अप्रैल 2016 के 13141/तीस्ता तोर्सा एक्सप्रेस एह पुल पर से गुजरे वाली आखिरी ट्रेन रहल आ एकरे बाद ट्रैफिक के नया जुबिली ब्रिज प ट्रांसफर क दिहल गइल। कुल 129 साल ले ई पुल सेवा दिहलस आ ई (हुगली )नदी पर पहिला परमानेंट पुल रहल।

## संदर्भ

## बाहरी कड़ी

* India Railways Fan Club gallery

श्रेणी:भारत के रेलवे पुल
आगरा किला

**आगरा के लाल किला** भारतीय राज्य उत्तर प्रदेश के आगरा शहर में मौजूद किला बाटे। ई मुगल शासन के मुख्य केंद्र रहल जबतक ले कि 1638 में राजधानी दिल्ली ना चल गइल।

एकरे इतिहासी महत्व के कारण एकरा के यूनेस्को के बिस्व धरोहर लिस्ट में सामिल कइल गइल बाटे। आगरा के सभसे महत्व वाला पर्यटन आकर्षण, ताजमहल से ई किला लगभग 1.5 किलोमीटर उत्तर-पच्छिम में मौजूद बाटे।

## इतिहास

सिकंदर लोदी (1487-1517) पहिला सुलतान रहलें जे दिल्ली से राजधानी के आगरा ले अइलें। इनके बाद इब्राहिम लोदी उत्तराधिकार पवलें आ किला उनके राजकाज के जगह बनल। पानीपत के पहिली लड़ाई (1526) में बिजय पावे के बाद बाबर हेइजे आगरे में इब्राहिम लोदी के महल में रहे सुरू कइलें आ 1530 में, हुमायूँ के ताजपोशी एही किला में भइल। बिलग्राम के लड़ाई में जब पठान राजा शेर शाह सूरी हुमायूँ के हरा दिहले, एह किला पर सूरी के कब्जा हो गइल आ 1555 ले रहल जब तक कि हुमायूँ दोबारा एकरा के ना जीत लिहलें। आदिल शाह सूरी के जनरल (सेनापति) हेमू 1556 एकरा के जीत लिहलें आ किलेदार के दिल्ली ले पीछा कइलें जहाँ मुगल सेना से तुगलकाबाद के लड़ाई भइल।

आगरा के किला के असली महत्व अकबर के राज में मिलल जब ऊ पुराना समय के, ईंटा से बनल एह किला जेकरा के बदलगढ़ किला के नाँव से जानल जाय, के जगह नया किला बनावे के आदेस दिहलें। बदलगढ़ किला तोमर बंस के राजपूत राजा लोग द्वारा बनवावल मानल जाला आ अकबर के समय ले ई जर्जर हो चुकल रहे जेकरे जगह दुबारा बाहरी हिस्सा लाल बलुआ पाथर से आ भीतरी हिस्सा ईंटा से बनवावल गइल। अकबर के दरबारी इतिहासकार अबुल फ़जल ई नोट कइलेन कि जब अकबर के साथे ऊ इहाँ चहुँपलें तब इहाँ किला के भीतर कम से कम 5000 सुघर इमारत रहली जे बंगाली आ गुजराती इस्टाइल में बनल रहलीं। किला के भीतर के अइसन कई गो बिल्डिंग ढहा दिहल गइली स जब शाहजहाँ इहाँ सफेद संगमरमर के इस्तेमाल वाली इमारत बनवलें। एह में से भी ज्यादातर बाद में अंगरेज लोग द्वारा ढहा दिहल गइल जब बैरक बनवावे के जरूरत पड़ल।

## इहो देखल जाय
* लाल किला
* ताजमहल

## संदर्भ

## बाहरी कड़ी

*Agra Fort (1983), Uttar Pradesh – Archaeological Survey of India
*Agra Fort map (from Murray's travel guide, 1909)

श्रेणी:आगरा
श्रेणी:उत्तर प्रदेश के पर्यटक आकर्षण
सूर्यकांत त्रिपाठी 'निराला'

**सूर्यकांत त्रिपाठी 'निराला' ** (21 फरवरी 189615 अक्टूबर 1961) आधुनिक हिंदी साहित्य के प्रमुख लेखक रहलें। इनके महाकवि के उपाधि दिहल गइल। लेखक, निबंधकार आ कवी के अलावा ई कुछ चित्रकारी भी कइलें।

## इहो देखल जाय
* *[[राम की शक्ति पूजा]]* - निराला के एगो परसिद्ध कबिता।

## संदर्भ

श्रेणी:1896 में जनम
श्रेणी:1961 में निधन
श्रेणी:भारत के लोग
श्रेणी:इलाहाबाद के लोग
श्रेणी:लेखक
एम विश्वेश्वरैया

सर **मोक्षगुण्डम विश्वेश्वरय्या** (15 सितंबर 1861 – 12 अप्रैल 1962) जिनके **एम॰ विश्वेश्वरैया** भा **सर एमवी** के नाँव से जानल जाला, एगो भारतीय इंजीनियर, बिद्वान, स्टेट्समैन आ मैसूर राज के दीवान (1912 से 1918) रहलें।

श्रेणी:भारत के लोग
श्रेणी:1861 में जनम
श्रेणी:1962 में निधन
सरोजिनी नायडू

**सरोजिनी नायडू** एगो भारतीय राजनीतिक एक्टिविस्ट, नेता, कवि आ लेखिका रहली। उत्तर प्रदेश के पहिली गवर्नर बनली।

## संदर्भ

श्रेणी:भारत के लोग
श्रेणी:1879 में जनम
श्रेणी:1949 में निधन
टीपू सुल्तान

**सुल्तान टीपू** भारत में मैसूर राज के एगो शासक रहलें। मैसूर के सुल्तान हैदर अली के सभसे बड़ लइका आ उनके उत्तराधिकारी टीपू सुलतान के पूरा नाँव **बादशाह नासीबुद्दौला सुल्तान फतह अली खान बहादुर साहब टीपू** रहल। टीपू के, लड़ाई में राकेट के इस्तेमाल खाती जानल जाला।

## संदर्भ

श्रेणी:कर्नाटक के लोग
श्रेणी:मैसूर राज
श्रेणी:1750 के दशक में जनम
सिकंदर

**मैसीडोनिया के तीसरा सिकंदर** (20/21 जुलाई 356 ईसापूर्व – 10/11 जून 323 ईसापूर्व) जिनके खाली **सिकंदर** भा **सिकंदर महान** (*अलेक्जेंडर दि ग्रेट*) के नाँव से जानल जाला, मकदूनिय के शासक आ बिजेता रहलें। इनके ब्यापक जुद्ध अभियान आ बड़हन साम्राज्य स्थापित करे खाती जानल जाला।

## इहो देखल जाय
* चंगेज खान

## संदर्भ

श्रेणी:एशियाई लोग
भारत में पंचायती राज

230px|thumb|केरल में एगो ग्राम पंचायत के भवन
**भारत में पंचायती राज** वर्तमान समय में भारत में लोकल स्तर प गाँव सभ में खुद-शासन के एगो रूप हवे; जबकि अइसने सिस्टम शहरी इलाका में नगर पंचायत के रूप में लागू बाटे। एकरे तहत मुख्य रूप से गाँवन में ग्राम पंचायत के गठन होला। ई सिस्टम परंपरागत रूप से भारतीय उपमहादीप में चलल आ रहल पंचायती राज के बेवस्था पर आधारित हवे।

वर्तमान बेवस्था के इतिहास देखल जाय त लक्ष्मीमल्ल सिंघवी कमेटी (1986) के सुझाव स्वीकार कइल गइल आ 1992 में नरसिम्हाराव के सरकार के समय संबिधान में 73वां संसोधन क के एकरा के लागू कइल गइल।

एह सिस्टम में तीन लेवल के ब्यवस्था होले। गाँव के लेवल पर ग्राम पंचायत, मंडल चाहे ब्लाक के स्तर पर मंडल परिषद चाहे ब्लाक समीति, आ जिला स्तर पर जिला पंचायत या जिला परिषद के गठन कइल जाला।

वर्तमान में ई बेवस्था पूरा भारत के हर राज्य में लागू बा सिवाय नागालैंड, मेघालय, आ मिजोरम के; हर केंद्र-शासित प्रदेश में लागू बा सिवाय दिल्ली के।

## इतिहास
महात्मा गाँधी *पंचायत राज* के वकालत करें आ एकरा के भारतीय राजनीतिक बेवस्था के आधार मानें। उनका बिचार में ई एक किसिम के बिकेंद्रित तरीका के सरकार होखे वाली रहल जेह में हर गाँव के अपना मामिला सभ खातिर खुदे जिम्मेदार होखे के रहल। एह तरीका के बिचार खातिर *ग्राम स्वराज* के नाँव दिहल गइल रहे। एकरा बिपरीत भारत में बहुते केंद्रित सरकार के गठन भइल। हालाँकि, बाद में जाके लोकल लेवल पर ग्राम पंचायत सभ के कई सारा काम आ अधिकार दिहल गइल आ भारत के केंद्रित शासन के कुछ हद तक बिकेंद्रित कइल गइल। गाँधी के सोच अनुसार होखे वाली बेवस्था में आ वर्तमान में लागू ग्राम पंचायत सिस्टम जे 1992 में संबिधान संसोधन से आइल, कई तरह के अंतर बा।

## इहो देखल जाय
* पंचायती राज
* नगर पंचायत

## संदर्भ

## बाहरी कड़ी

* Ministry of Panchayati Raj, Government of India
* 

श्रेणी:भारतीय राजनीति
श्रेणी:भारत के संबिधान
सूरदास

**सूर** भा **सूरदास** एगो भारतीय कवी रहलें। इनकरे रचना के भाषा, ब्रजभाषा रहल आ हिंदी साहित्य, जेह में हिंदी पट्टी के कई गो भाषा-बोली सभ में रचल साहित्य के समाहित कइ लिहल जाला, के काल बिभाजन में बतावल गइल भक्तिकाल के प्रमुख कवी लोग में सूर के नाँव गिनल जाला। सूरदास के रचना के परभाव बाद के बहुत सारा कवी लोग पर परल।

श्रेणी:हिंदी-भाषा के कवि
श्रेणी:भक्ति आंदोलन
नेपाल के भूगोल

**नेपाल के भूगोल** में एशियाई देस नेपाल के भौतिक आ मानवीय पहलू सभ के भूगोलीय बिबरन सामिल बा। नेपाल एगो पहाड़ी देस हवे आ हिमालय पहाड़ के सहारे ई पूरुब-पच्छिम दिसा में  लंबाई में आ उत्तर-दक्खिन दिसा में  चाकर पट्टी के रूप में बिस्तार लिहले बा; कुल क्षेत्रफल  बाटे।

नेपाल एगो थलरुद्ध देस हवे, मतलब कि एकर सीमा समुंद्र से ना छुआले; एकरे उत्तर में चीन देस के तिब्बत ऑटोनामस प्रदेश आ दक्खिन में भारत के उत्तर प्रदेश राज्य बा; पच्छिमी सीमा भारतीय राज्य उत्तराखंड के साथे बने ले आ पूरबी सीमा भारत आ भूटान देस के साथ; एह पूरबी सीमा पर भारतीय राज्य पच्छिम बंगाल के पातर पट्टी बा जेकरे बाद बांग्लादेश पड़े ला। भले नेपाल के बहुत सारा ब्यापार चीन के साथ होखत होखे, समुंद्र से जुड़े खाती आ माल ढोआई खाती नेपाल भारत देस पर निर्भर बाटे।

जलवायु पहाड़ी हवे, मानसून के समय में बरखा होले आ तराई आ घाटी वाला इलाका सभ में ई बरखा के मात्रा काफी होखे ले। ढेर ऊँचाई वाला पहाड़ी चोटी सभ सालो भर बरफ से तोपाइल रहे लीं। बड़हन इलाका में जंगल मौजूद बाने आ पर्यटन के नजरिया से कई पहाड़ी जगह आ घाटी सभ नेपाल के अर्थब्यवस्था खाती महत्व क चीज बाने। इहाँ, नेपाल आ तिब्बत के बाडर पर दुनिया के सभसे ऊँच परबत चोटी माउंट एवरेस्ट बा जेह पर चढ़ाई करे वाला लोग नेपाल में मौजूद बेस से आपन चढ़ाई सुरू करे ला।

## संदर्भ

## External links
* 
* 
* Atlas of Nepal 
* Nepal Encyclopedia Geopolitical category 
* Brief and Concise Geography of Nepal

भूगोल
श्रेणी:देस अनुसार भूगोल
विधायक

**विधायक** *(मेंबर ऑफ लेजिस्लेटिव असेंबली)* भा **एमएलए** लोग भारतीय राज्यन के बिधान सभा खाती चुनल गइल सदस्य होलें। जनता इनहन लोग के सीधा-सीधा चुन के भेजे ले आ राज्य में सरकार बनावे के मोका ओह पार्टी के मिले ला जेकरे लगे सभसे ज्यादा बिधायक लोग के समर्थन होखे ला।

श्रेणी:भारतीय राजनीति
संजय दत्त

**[[Sanjeev Giri]]** (जनम 29 जुलाई 1959) एगो भारतीय फिलिम एक्टर आ राजनीतिक नेता बाने।

## संदर्भ

श्रेणी:जियत लोग
श्रेणी:1959 में जनम
श्रेणी:मुंबई के लोग
श्रेणी:हिंदी फिलिम एक्टर
सलमान खान

**अब्दुल राशिद सलीम सलमान खान** (जनम 27 दिसंबर 1965), एगो भारतीय फिलिम एक्टर बाड़ेे। हिंदी सिनेमा में एक्टिंग के अलावा खान टीवी प्रस्तुतकर्ता के रूप में भी कुछ शो क चुकल बाड़ेे। ई एक बार काला हिरण के मार चुकल बाड़े एवं फुटपाथ पे लोगन के उपर गाड़ी चढ़ा चुकल बाड़े। 

## संदर्भ

श्रेणी:जियत लोग
श्रेणी:1965 में जनम
श्रेणी:मुंबई के लोग
श्रेणी:हिंदी फिलिम एक्टर
अधिबरिस

**अधिबरिस** भा अंग्रेजी में ***लीप इयर*** अइसन साल होला जेह में सामान्य साल के तुलना में दिन के संख्या अधिका होले। उदाहरण खाती ग्रेगरी कैलेंडर में फरवरी के महीना उनतिस दिन के होला जबकि सामान्य साल में ई अठाईस दिन के होला।

श्रेणी:समय
श्रेणी:साल
श्रेणी:कैलेंडर
परेश रावल

**परेश रावल** एगो भारतीय फिलिम एक्टर आ राजनीतिक नेता बाने। मुख्य रूप से इनके हिंदी सिनेमा में काम करे खाती जानल जाला। वर्तमान में ई भाजपा के नेता आ लोक सभा सांसद भी बाने।

## फ़िल्में

श्रेणी:हिंदी फिलिम एक्टर
श्रेणी:1950 में जनम
श्रेणी:जियत लोग
0 जनवरी

**जनवरी 0**, 31 दिसंबर के नाँव हवे। कुछ बिसेस दसा में पहिली जनवरी से ठीक एक दिन पहिले के तारीख के ई नाँव दिहल जाला ताकि पछिला साल के जिकिर न करे के पड़े। कुछ कंप्यूटर सॉफ्टवेयर सभ में दिन के गिनती खाती एकर इस्तेमाल होला।

श्रेणी:साल के दिन
30 फरवरी

**30 फरवरी** कुछ कैलेंडर सभ में एगो तारीख होले, हालाँकि ई ग्रेगोरियन कैलेंडर में ना होले। अइसन कैलेंडर सभ में आमतौर पर फरवरी 28 दिन के होले आ अधिबरिस (लीप इयर) सभ में 29 या 30 दिन होला।

## 0 मार्च
कुछ बिसेस दसा में, खगोलशास्त्र के लोग भा कंप्यूटर सभ में पहिली मार्च के ठीक एक दिन पहिले के दिन, यानी कि फरवरी के आखिरी दिन के **मार्च 0** के नाँव दिहल जाला। अइसन फरवरी के आखिरी दिन के अलग-अलग होखे (कबो 28 आ कबो 29) के कारण भी इस्तेमाल होखे वाला टर्मावली हवे।

श्रेणी:साल के दिन
रजनीकांत

**शिवाजी राव गायकवाड** (जनम 12 दिसंबर 1950) जिनके **रजनीकांत** नाँव से ढेर जानल जाला, एगो भारतीय फिलिम एक्टर आ प्रोड्यूसर बाने।

## संदर्भ

श्रेणी:जियत लोग
श्रेणी:1950 में जनम
श्रेणी:तेलुगु फिलिम एक्टर
सुनील शेट्टी

**सुनील शेट्टी** (जनम 11 अगस्त 1961) एगो भारतीय फिलिम एक्टर बाने। हिंदी सिनेमा में काम करे के अलावा ई बिजनेसमैन भी बाड़ें।

## संदर्भ

श्रेणी:जियत लोग
श्रेणी:1961 में जनम
श्रेणी:हिंदी फिलिम एक्टर
घनत्व

**घनत्व** भा ***डेंसिटी***, तकनीकी भाषा में, कौनों द्रब्य के **आयतन द्रब्यमान घनत्व**, एक इकाई आयतन में ओकरे कुल द्रब्यमान के माप हवे। एकरा के चिन्हित करे खाती बिज्ञान में यूनानी अक्षर "रो" (*ρ*) या अंग्रेजी के अक्षर "डी" (D) के इस्तेमाल कइल जाला। गणित के द्वारा बतावे खाती ई द्रब्यमान भागे आयतन के रूप में परिभाषित कइल जाला:

: \rho = \frac{m}{V},

अंतरराष्ट्रीय मानक में एकर इकाई किलोग्राम/घनमीटर (kg/m3) होला।

## संदर्भ

श्रेणी:भौतिकी
श्रेणी:नापजोख के इकाई
बिहू

**बिहू** भारतीय राज्य आसाम के सभसे प्रमुख तिहुआर हवे। ई साल में तीन बेर मनावल जाला, अलगा-अलगा नाँव से। रोंगाली बिहू, बसंत के तिहुआर हवे आ अंग्रेजी कलेंडर के हिसाब से अप्रैल के महीना में मनावल जाला। कोंगाली बिहू, अक्टूबर में मनावल जाला आ ई कमी के सीजन के तिहुआर हवे। माघ के महीना माने जनवरी में भोगाली बिहू मनावल जाला जे भोग माने भोजन के साथे जुड़ल तिहुआर हवे।

श्रेणी:आसाम
श्रेणी:पूर्बोत्तर भारत
श्रेणी:भारतीय संस्कृति
कबी

**कबी** अइसन ब्यक्ति होला लोग जे कबिता के रचना करे। अपना काब्यरचना से केहू खुद के भी कबी बता सके ला आ अउरी दूसर लोग भी केहू के कबी के रूप में मान सके ला। कबी लोग खाली कबितई करे वाला रचनाकार भी हो सके ला आ कुछ लोग आपन रचना के जनता के सोझा पढ़े भा गावे वाला प्रस्तुतकर्ता कलाकार भी हो सके ला।
बस्ती मंडल

**बस्ती मंडल** भारतीय राज्य उत्तर प्रदेश के मंडल बा। एकर मुख्यालय बस्ती शहर बाटे। ई मंडल गोरखपुर मंडल से अलगा क के बनावल गइल आ वर्तमान में एह में नीचे दिहल जिला सामिल बाने जवन कि पहिले एक जिला रहा, ओका तूरि कै तीन जिला बना के बस्ती के मुख्यालाय बनइ दिहा गइल बा:

* बस्ती, 
* सिद्धार्थनगर, आ
* संत कबीर नगर

श्रेणी:उत्तर प्रदेश के मंडल
इमैनुअल कांट

**इमैनुअल कांट** (22 अप्रैल 1724&nbsp;– 12 फरवरी 1804) एगो जर्मन दार्शनिक रहलें आ पच्छिमी दर्शन के आधुनिक काल के एगो केंद्रीय ब्यक्ति मानल जालें।

## संदर्भ

श्रेणी:1724 में जनम
श्रेणी:1804 में निधन
श्रेणी:जर्मनी के लोग
श्रेणी:दार्शनिक
मैरी वूल्स्टनक्राफ्ट

**मैरी वूल्स्टनक्राफ्ट** (; 27 अप्रैल 1759&nbsp;– 10 सितंबर 1797) एगो अंगरेज लेखिका, दार्शनिक, आ नारी अधिकार के पक्षधर वक्ता रहली। अपना छोट कार्यकाल में मैरी वूल्स्टनक्राफ्ट उपन्यास लिखली, निबंध संग्रह, फ्रांसीसी क्रांति के इतिहास, आचार बेह्वार पर पुस्तक, यात्रा संस्मरण आ लड़िकन खाती किताब लिखली। इनका के *अ विंडिकेशन ऑफ दि राइट्स ऑफ वूमन* (1792) खाती प्रमुख रूप से जानल जाला जेह में इनके तर्क रहे कि आदमी आ औरत दुनों बराबर तार्किक प्राणी हवें आ औरतन के मर्द लोग से कमतर ना बूझे के चाहीं बलुक अइसन कमतरी औरतन के शिक्षा के आभाव के कारण बाटे।

## संदर्भ

श्रेणी:1759 में जनम
श्रेणी:1797 में निधन
श्रेणी:अंगरेज लेखक
श्रेणी:इंग्लैंड के लोग
फ्रेडरिक नीत्शे

**फ्रेडरिष विल्हेम नीत्शे**  ; 15 अक्टूबर 1844&nbsp;– 25 अगस्त 1900) एगो जर्मन दार्शनिक, संस्कृति समालोचक, फिलोलॉजिस्ट, कबी आ लैटिन आ ग्रीक भाषा के बिद्वान रहलें। इनके काम के प्रभाव आधुनिक दर्शन आ साहित्य पर प्रमुख प्रभाव के रूप में देखल जाला।

## संदर्भ

श्रेणी:1844 में जनम
श्रेणी:1900 में निधन
श्रेणी:जर्मनी के लोग
श्रेणी:दार्शनिक
सिगमंड फ्रायड

**सिगमंड फ्रायड** ( ; ; जनम नाँव **Sigismund Schlomo Freud**; 6 मई 1856 – 23 सितंबर 1939) एगो ऑस्ट्रियाई न्यूरोलॉजिस्ट आ *साइकोएनालिसिस* बिधा के संस्थापक रहलें आ मनोरोग सभ के इलाज खाती साइकोएनालिस्ट आ मरीज के बीच बार्तालाप द्वारा इलाज के क्लिनिकल बिधि स्थापित कइलें। सन 1938 में नाज़ी लोग से बचे खाती फ्रायड देस छोड़ दिहलें आ 1939 में इनके निधन यूनाइटेड किंगडम में भइल।

## संदर्भ

श्रेणी:1856 में जनम
श्रेणी:1939 में निधन
श्रेणी:ऑस्ट्रिया के लोग
श्रेणी:मनोबिज्ञान
मनोबिज्ञान

**मनोबिज्ञान**, मन आ बेहवार के बिज्ञान हऽ, एह में सगरी सचेतन आ अचेतन अनुभव आ बिचार के सब पहलू के अध्ययन सामिल बा। ई एकेडमिक बिसय हवे आ सामाजिक बिज्ञानन में गिनल जाला। एह बिसय में कौनों सिंगल परानी (ब्यक्ति भा जानवर) या फिर अइसन परानी सभ के समूह के अध्ययन *केस* के रूप में भी कइल जाला आ अइसन *केस स्टडी* सभ के आधार पर आम नतीजा आ सिद्धांत भी बनावल जालें।

इतिहासी बिकास के क्रम में मनोबिज्ञान के परिभाषा भी बदलत रहल बा; आत्मा के बर्णन से सुरू हो के, मन के बिज्ञान, अनुभव (सचेत अनुभूति) के बिज्ञान, आ बिचार के बिज्ञान; आ अंत में बेहवार के बिज्ञान के रूप में परिभाषित कइल गइल बा।

मनोबिज्ञान के अध्ययन करे वाला ब्यक्ति के मनोबैज्ञानिक कहल जाला। मनोबैज्ञानिक लोग के समाज बिग्यानी या बेहवार बिज्ञानी के रूप में भी देखल जा सके ला। मनोबैज्ञानिक लोग मानसिक फंक्शन सभ के ब्याक्तिगत आ सामाजिक बिचार-बेहवार पर परभाव के समझे के कोसिस करे ला।

मनोबिज्ञान के वर्तमान स्वरुप, एगो साइंस के रूप में, पच्छिमी बिचार, अध्ययन आ रिसर्च पर आधारित हवे हालाँकि कुछ बिद्वान लोग भारतीय मनोबिज्ञान के बात भी करे लें जे पच्छिमी मनोबिज्ञान से पहिले से मौजूद बा भले ई स्वतंत्र बिज्ञान के रूप में ना रहल बलुक दर्शन के शाखा के रूप में रहल।

## संदर्भ


श्रेणी:सामाजिक बिज्ञान
मन

**मन** () कवनो परानी के अइसन हिस्सा हवे जे ओह परानी के सचेत रूप से कौनों चीज के महसूस करे, समझे, सोचे-बिचारे, चाहत करे, तर्क करे आ निर्णय लेवे में सक्षम बनावे ला। मन के अध्ययन करे वाला बिज्ञान मनोबिज्ञान ह आ मनोबिज्ञान के जानकार भा रिसर्चर लोग के मनोबैज्ञानिक कहल जाला। मन संबंधी रोग सभ के मनोरोग कहल जाला आ अइसन रोग के इलाज करे वाला डाक्टर के मनोरोग बिसेसग्य, अंग्रेजी में *साइकियाट्रिस्ट*, कहल जाला।

## संदर्भ
सभ्यता

**सभ्यता** ()कौनों क्षेत्र में सांस्कृतिक-सामाजिक-राजनीतिक रूप से जटिल ब्यवस्था से बनल रूप हवे। एकरा के अइसन जटिल समाज के रूप में परिभाषित कइल जाला जहाँ शहरी बिकास, सांस्कृतिक उच्चवर्ग आ एकरे द्वारा लागू कइल गइल सामाजिक बर्ग बिभाजन, संचार-संबाद के बेहतर माध्यम (चीन्हा द्वारा, जइसे कि लिखाई में लिखल चीज वगैरह), आ  प्राकृतिक पर्यावरण पर मनुष्य के जोर के साफ-साफ परभाव देखाई पड़त होखे।

वर्तमान में एह बात प वैज्ञानिक सहमति बा कि मनुष्ये एगो अइसन जीव जाति बा जेह में सभ्यता बनाए के संज्ञानात्मक (cognitive) क्षमता बा आ जवन धरती पर एह रूप में उभरल बा। हाले में एगो विचार प्रयोग, सिल्यूरियन परिकल्पना, ए बात पर विचार करेला कि "का भूवैज्ञानिक अभिलेख में कवनो औद्योगिक सभ्यता के पता लगावल संभव होई" जदि एह बात के संज्ञान में लिहल जाव की क्वार्टरनरी युग से पहिले के भूवैज्ञानिक जानकारी बहुत कम बा?

## संदर्भ

श्रेणी:संस्कृति
श्रेणी:समाज

श्रेणी:इतिहास
लिखित इतिहास

**लिखित इतिहास** भा **रेकार्डेड इतिहास** लिखल गइल चीजन के आधार पर पुराना समय के घटना सभ के बिबरन, बिस्लेषण आ ब्याख्या हवे; पुराना समय के अइसन दौर के इतिहास जेकरे बारे में लिखित प्रमाण मौजूद बा। दुसरे अर्थ में जबसे कौनों जगह भा क्षेत्र के बारे में लिखल गइल चीज मिले लागे ला, ओह समय के बाद के दौर के लिखित इतिहास के दौर कहल जाला।

लिखित इतिहास के पहिले के चीज सभ के इतिहासी बिबरन खाती अन्य सबूत सभ पर आधारित होखे के परे ला, अइसन इतिहास के पुराइतिहास भा अंग्रेजी में *प्रीहिस्ट्री* कहल जाला।

श्रेणी:इतिहास
श्रेणी:बिस्व इतिहास
प्राचीन इतिहास

**प्राचीन इतिहास** पुरान जमाना के चीजन के बिबरन हवे, एकर सुरुआत लिखित इतिहास के बिलकुल सुरुआती समय से होला आ मध्यकाल ले मानल जाला। लिखित इतिहास से पहिले के इतिहास के पुराइतिहास कहल जाला आ आमतौर पर लिखित इतिहास के चार हिस्सा में बाँटल जाला जेह में सभसे पहिला आ पुरान समय के इतिहास के प्राचीन इतिहास कहल जाला; बाकी तीन गो कालखंड के मध्यकाल, आधुनिक इतिहास आ पोस्ट-माडर्न भा समकालीन इतिहास कहल जाला। प्राचीन इतिहास आ मध्यकाल के बीच के बटवारा अलगा-अलगा जगह पर अलग तरह के हो सके ला आ एह बारे में बिद्वान लोग में मतभेद भी हो सके ला।

लिखित इतिहास के सुरुआत 5,000 साल पहिले से मानल जाला, जबतक ले के सुमेरी सभ्यता के लोग के नोकदार लिखाई में लिखल चीज मिलल बाटे। यूनान के पहिला ओलंपियाड 776 ईसापूर्व से यूनान के लिखित इतिहास सुरू होला, लगभग एही समय रोम के स्थापना भी भइल 753 ईसापूर्व आ रोमन साम्राज्य के इतिहास सुरू मानल जाला।

पच्छिमी संभ्यता-संस्कृति में, प्राचीन इतिहास के अंत आ मध्यकाल के सुरुआत के कई समय अलग-अलग लोग द्वारा मानल गइल बा। कुछ लोग 476 AD में रोमन साम्राज्य के पतन (सभसे ढेर चलनसार) के, कुछ लोग 529 AD में प्लेटो के एकेडमी के बंद होखे के, कुछ लोग 565 AD में सम्राट जस्टिनियन प्रथम के निधन के, कुछ लोग इस्लाम के आगमन के आ कुछ लोग शार्लेमेन  के उठान के यूरोप में क्लासिकल भा प्राचीन इतिहास के दौर के अंत माने ला।

भारत में, प्राचीन इतिहास में मौर्य काल के बाद आ दिल्ली सल्तनत के उदै से पहिले मौजूद मध्यकाल के राज सभ के गिने ला, आ चीन के इतिहास में प्राचीन इतिहास के काल क्विन बंस के शासन काल ले मानल जाला। 

## संदर्भ

श्रेणी:इतिहास
अमृता प्रीतम

**अमृता प्रीतम** (; 31 अगस्त 1919&nbsp;– 31 अक्टूबर 2005) एगो भारतीय लेखिक रहली। हिंदी आ पंजाबी भाषा के साहित्य में इनके योगदान प्रमुख रहल। प्रीतम के पहिली प्रमुख पंजाबी लेखिका के रूप में देखल जाला आ बीसवीं सदी के पंजाबी भाषा के लेखक लोग में इनके सभसे महत्व के लेखक लोग में गिनल जाला। इनके लेखन के मुख्य बिधा उपन्यास, कहानी, कबिता आ संस्मरण रहल।

इनके उपन्यास *[[पिंजर]]* पर फिलिम भी बन चुकल बाटे।

श्रेणी:1919 में जनम
श्रेणी:2005 में निधन
श्रेणी:पंजाबी-भाषा के लेखक
खिड़की

230px|thumb|alt= खिड़की |एगो खिड़की
230px|thumb|alt=windows in a wall |प्राग के एगो कासल (किला) में एकही देवाल में कई किसिम के खिड़की
**खिड़की** भा **खिरिकी** कौनों मकान भा बिल्डिंग में रोशनी आ हवा के आवाजाही खाती बनावल छेद हवे जे पर शीशा, दरवाजा या जाली भी हो सके ला। ई हवा निकले खाती देवाल के ऊपरी हिस्सा में बनावल गइल छोटहन मोखा भा रोशनदान से बड़हन आकार के होले आ आमतौर पर देवाल में आदमी के ऊँचाई के बराबरी पर होले। हालाँकि, भूगोलीय क्षेत्र, जलवायु आ संस्कृति के हिसाब से आ समै के दौर के हिसाब से खिड़की सभ के रूपरंग बनावट आ बनावे के सामान में भारी बिबिधता देखे के मिले ला; कहीं कहीं मकान के पूरा एगो देवलिए जालीदार खिड़की के रूप में हो सके ला।

भोजपुरी में, आमतौर पर पिछवाड़े के या छोट दरवाजा के भी खिड़की कहल जाला।

## नोट


## संदर्भ

श्रेणी:बिल्डिंग आ स्ट्रक्चर
रोग

**रोग** भा **बेमारी** शरीर के कौनों छोट हिस्सा भा पूरा शरीर में, भौतिक बनावट भा शरीर के कामकाज के प्रक्रिया सभ में पैदा होखे वाला असामान्य स्थिति हवे (जवना में बाहरी चोट वगैरह के ना सामिल कइल जाला) आ जेकरा कारण कुछ खास लच्छन भा परेशानी, शरीर के बिकास रुकल या अउरी तरह के समस्या पैदा हो सके ला। रोग या बेमारी असमय मौत के कारण भी बन सके ला। रोग, कौनों परानी (मनुष्य आ मनुष्य के अलावा कौनों जानवर) भा पेड़-पौधा सभ में भी हो सके ला।

आमतौर पर रोग आ सेहत दुनों एकही साथ परिभाषित कइल जालें, शारीर में रोग न रहे आ शरीर के सभ प्रक्रिया बढ़ियाँ से चलत रहे के स्थिति के सेहत भा स्वास्थ्य कहल जाला आ एकरे बिपरीत स्थिति के रोग के स्थिति कहल जाला। बेमारी भा रोग के खाती एगो अउरी शब्द अंग्रेजी में इस्तेमाल होला - *मेडिकल कंडीशन* जे बेमारी के लक्षण पर निर्भर ब्याख्या हवे - शरीर में अइसन असामान्य दशा के लक्षण बाहरी चीजन (जइसे कौनों बैक्टीरिया, वाइरस वगैरह, जिनहन के *पैथोजेन* कहल जाला आ एकरे अध्ययन के पैथोलॉजी कहल जाला) के कारण भी हो सके ला, शरीर के अंदरूनी रक्षातंत्र (इम्यून सिस्टम) के कमजोरी, या फिर बाहरी सामान्य चीजन के प्रति जरूरत से ज्यादा संबेदनशील होखे के कारण भी हो सके ला।

जेकरा कौनों रोग भइल होखे ओह ब्यक्ति के रोगी कहल जाला आ रोग के इलाज करे वाला के बैद, हकीम भा डाक्टर कहल जाला।


श्रेणी:सेहत
बिजली

[230px|thumb|alt=आसमानी बिजली|[आसमानी बिजली, बिजली के सभसे नाटकीय रूप हवे ]]
**बिजली** (अंग्रेजी: Electricity; उच्चारण: इलेक्ट्रिसिटी) भौतिक दुनिया में घटित होखे वाला कई चीजन के कहल जाला जिनहन के संबंध *[[इलेक्ट्रिक चार्ज]]* से होखे; जइसे आसमानी बिजली जेह में बादर सभ में इलेक्ट्रिक चार्ज रिलीज होला, ऊर्जा के स्रोत के रूप में इस्तेमाल होखे वाली बिजली वगैरह। बिजली आ चुंबकता के पहिले अलग-अलग चीज मानल जाय बाकी *[[मैक्सवेल के इक्वेशन]]* के बिकास के बाद से इनहन के एकही भौतिक घटना के रूप में देखल जाला।


श्रेणी:भौतिकी
मकान

thumb|मकान
**मकान** अइसन भौतिक बनावट भा बिल्डिंग हवे जेकर इस्तेमाल निवास करे खाती घर के रूप में कइल जाय। ई छोट-छोट मोट झोपड़ी आ अबर चीजन से बनल टेम्परेरी चीज भी हो सके ला आ बिसाल बिल्डिंग के रूप में स्थाई भी हो सके ला।

श्रेणी:सभ्यता
श्रेणी:बिल्डिंग आ स्ट्रक्चर
घर

thumb
**घर** भा जेकरा के अंग्रेजी में *होम* या *डोमिसाइल* कहल जाला, केहू ब्यक्ति, परिवार भा आदिम बस्ती में कई परिवार सभ के टेम्परेरी भा स्थाई निवास के जगह होला। ई कौनों मकान, अपार्टमेंट, भा अउरी अन्य तरह के बिल्डिंग हो सके ला, मोबाइल होम (जइसे पच्छिमी सभ्यता में कारवाँ ट्रक वगैरह) याट, भा हाउसबोट भी हो सके ला।

भारतीय परंपरा में एगो सुभाषित के मोताबिक एकरा से दांपत्य आ पारिवारिक जीवन जीवन के बोध होला।

## नोट


## संदर्भ

श्रेणी:सभ्यता
श्रेणी:समाज
कर्जन ब्रिज

**कर्जन ब्रिज** भारतीय राज्य उत्तर प्रदेश के इलाहाबाद शहर में गंगा नदी पर बनल पुल बा। शहर के उत्तरी हिस्सा में बनल ई रेल-कम-सड़क पुल इलाहबाद शहर के दूसरा सभसे पुरान पुल हवे जे इलाहाबाद-फैजाबाद रेलवे लाइन खाती बनावल गइल आ 1 जनवरी 1905 के एह पुल पर आवागमन के सुरुआत भइल। इलाहाबाद शहर के सभसे पुरान पुल जमुना ब्रिज (1865) आ जिला में सभसे पुराना पुल टोंस पुल हवे आ वर्तमान में ई तीनों पुल आधुनिक भारी यातायात खाती पुरान हो चुकल बाने। एह पुल पर रेल यातायात 1998 में बंद क दिहल गइल रहे आ एह पर से गुजरे वाली अंतिम ट्रेन गंगा-गोमती एक्सप्रेस रहल। हालाँकि, भारी बाहन आ चार पहिया सभ के आवाजाही मना बा, साइकिल-मोटरसाइकिल आ पैदल आवागमन एकरे सड़क मार्ग पर अभिन ले चालू बा आ ई शहर के *स्काईवाक* के रूप में भी जानल जाला।

220px|thumb|left|कर्जन ब्रिज के साइड व्यू। इलाहबाद के ओर से फाफा मऊ के ओर देखे पर, उत्तर मुँहे। दाहिने वाला कर्जन पुल हवे जबकि बाएँ नया सड़क पुल देखात बा।
हाल में ई पुल एकरा के बचावे खाती शहर के लोग द्वारा चलावल जा रहल अभियान खाती चर्चा में आइल बा। इलाहाबाद हाइकोर्ट के निर्देश के अनुसार एकरा मरम्मत के योजना भी रहल। जबकि रेलवे, जेकरे अधीन ई पुल बाटे, एह पुल के गिरावे के योजना बना रहल बा। समाचारन में आइल खबर के मोताबिक शहर के लोग एकर भारी बिरोध कइले बा। कई लोग के कहनाम बा कि ई पुल शहर आ देस के इतिहासी धरोहर हवे आ एकरा के संरक्षित करे के जरूरत बा। साल 2017 के दिपावली के मोका पर शहर के लोग एह पुल के बचावे खाती इह पर दिया मोमबत्ती बार के एकर सजावट भी कइल।

## संदर्भ

श्रेणी:इलाहाबाद
श्रेणी:इलाहाबाद के पर्यटक आकर्षण सभ
ऊसर

**ऊसर** भारत के मैदानी हिस्सा में पावल जाए वाली, कम उपजाऊ भा एकदम से बिना उपज वाली जमीन होला आ आमतौर पर एह में सोडियम लवण वाली खारी माटी पावल जाले। अइसन माटी के रेह भा कल्लर कहल जाला। गंगा के मैदान में बीच बीच में अइसन जमीन के टुकड़ा मिले लें जहाँ खेतीबारी एकदम्मे ना संभव होले भा बहुत कम होले।

श्रेणी:माटी
श्रेणी:जमीन उपयोग
प्रदेश

भूगोल में **प्रदेश** भा **क्षेत्र** (अंग्रेजी: Region; उच्चारण: रीज़न) अइसन इलाका या पृथिवी के अइसन हिस्सा के कहल जाला जे अपना खास बिसेस्ता के कारण बगल वाले इलाका सभ के अलग किसिम के होखे। अइसन भेद खाती भौतिक, प्राकृतिक भा मनुष्य निर्मित सांस्कृतिक तत्व के आधार के रूप में बीछल जा सके ला आ एह आधार पर प्रदेशन के बिभाजन कइल जा सके ला।

श्रेणी:भूगोल
श्रेणी:भूगोल शब्दावली
कार

**कार**, या **मोटरकार** (अंग्रेजी: Car) एक किसिम के मोटरगाड़ी हवे जे यातायात के साधन के तौर पर इस्तेमाल होले। कार के ज्यादातर परिभाषा सभ में एकर पहिया वाला गाड़ी होखल, परिवहन के साधन होखल, दू से आठ लोग के बइठे लायक होखल वगैरह बिसेसता के शामिल कइल जाला।

वर्तमान में पेट्रोल भा गैसोलीन, आ डीजल से चले वाली कार के संख्या सभसे ढेर बा। हालाँकि, धीरे-धीरे बिजली से आ सौर ऊर्जा से चले वाली कार सभ के बिकास कइल जा रहल बाटे।

## इहो देखल जाय
*इलेक्ट्रिक कार

## संदर्भ

श्रेणी:मोटरगाड़ी
रेलगाड़ी

230px|thumb|अमेरिका में एगो मालगाड़ी|alt=मालगाड़ी

**रेलगाड़ी** भा **ट्रेन** (अंग्रेजी: Train) परिवहन के साधन हवे जे पटरी पर चले ला आ इंजन के अलावा आपस में कई गो जुड़ल डब्बा के रूप में होला। यात्री ढोवे वाली ट्रेन के पसिंजर गाड़ी आ माल ढोवे वाली के मालगाड़ी कहल जाला। नया जमाना में सिंगल पटरी पर चले वाली रेलगाड़ी भी डिजाइन कइल गइल बाड़ी जिनहन के मोनोरेल कहल जाला। तेज गति से चले वाली रेलगाड़ी सभ के हाई-स्पीड ट्रेन या बुलेट ट्रेन भी कहल जाला।

सुरुआती दौर में, रेलगाड़ी भाप के इंजन से चलें, एकरे बाद डीजल से चले वाली आ इलेक्ट्रिक ट्रेन अब ज्यादा चलन में बाड़ी स। भाप के इंजन से चले वाली गाड़ी अब बहुत कम जगह पर चले लीं आ इनहन के इतिहासी महत्व भा पर्यटन के नजरिया से चलावल जा रहल बा।

श्रेणी:रेल परिवहन
इलेक्ट्रिक रेलइंजन

230px|thumb|इलेक्ट्रिक रेलइंजन|alt=इलेक्ट्रिक रेलइंजन

**बिजली इंजन**, **इलेक्ट्रिक रेलइंजन** भा **इलेक्ट्रिक लोकोमोटिव** अइसन रेल इंजन होला जे बिजली से चले ला। बिजली के सप्लाई पटरी के सहारे ऊपर से गुजरे वाला तार सभ से माध्यम से कइल जाला।

श्रेणी:रेलगाड़ी
श्रेणी:रेलइंजन
रेलइंजन

[230px|thumb|एगो डीजल इंजन, [डीएलडब्लू, बनारस में बनल डब्लूडीएम2 प्रकार के रेल इंजन|alt=WDM2 Locomotive]]

**रेलइंजन** (अंग्रेजी: Locomotive; उच्चारण: लोकोमोटिव) भा **इंजन** अइसन गाड़ी होला जे रेल परिवहन में रेलगाड़ी के खींचे के काम करे ला। पुराना जमाना में रेल इंजन, भाप के इंजन होखें, बाद में डीजल इंजन आ अब इलेक्ट्रिक इंजन चलन में बाने।

## संदर्भ


श्रेणी:रेल परिवहन
सड़क

230px|thumb|हंगरी में एगो सड़क बनावल जा रहल बा; डामर आ बजरी मिला के बिछावल जाए वाली परत के एस्फाल्ट कहल जाला आ ई बहुत चलनसार तरीका हवे
**सड़क** (अंग्रेजी: Road; उच्चारण: रोड) जमीन पर बनल रस्ता होला जेकरा के कौनों तरीका से सपाट आ मजबूत बनावल गइल होला ताकि आवागमन में सुबिधा होखे; एह में रेल पटरी आ हवाई पट्टी नियर चीज के ना गिनल जा सके ला; आमतौर पर पहिया वाला बाहन, जेह में ट्रक से ले के साइकिल आ बैलगाड़ी ले सामिल बा, के आसानी से चले लायक बनावल रस्ता के सड़क के रूप में जानल जाला। भारतीय संदर्भ में हाइवे से ले के प्रमुख जिला सड़क (एमडीआर) आ अउरी छोटहन पक्की सड़क सभ के एह में शामिल कइल जाला। खाली माटी पाट के भा जमीन के बराबर कइ के बनावल रास्ता सभ के आमतौर पर चकरोड कहल जाला आ अइसन चकरोड सभ पर या गली सभ में ईंटा बिछा के मजबूत कइल रस्ता के खड़ंजा कहल जाला।

अलगा-अलगा देस सभ में सड़क के परिभाषा भी अलगा-अलगा हो सके ला उदाहरण खाती यूनाइटेड किंगडम में सड़क के परिभाषा उहाँ के हाइवे एक्ट के तहत निर्धारित कइल गइल बा। अमेरिका में पब्लिक रोड आ प्राइवेट रोड में अंतर कानूनी तौर पर स्थापित बाटे।

सड़क के प्रकार, एह में मौजूद लेन सभ के संख्या के आधार पर भी निर्धारित कइल जाला।

श्रेणी:सड़क परिवहन
हवाईअड्डा

260px|thumb|दुनियाँ भर के हवाईअड्डा सभ के लोकेशन, 2008 तक ले।
260px|thumb|कलकत्ता हवाईअड्डा के टर्मिनल
**हवाईअड्डा** (; उच्चारण: एअरपोर्ट भा एयरपोर्ट) अइसन एरोड्रोम के कहल जाला जेकरा के प्रमुख रूप से वाणिज्यिक (कामर्शियल) हिसाब से बनावल गइल होखे; जहाँ से यात्री लोग के ले जाए वाला भा माल ढोवे वाला हवाई जहाज आपन उड़ान भरें भा उतरें; आ उड़ान के अलावा अन्य सहजोगी सुबिधा भी मौजूद होखे। आमतौर पर एगो एयरपोर्ट में हवाईपट्टी के अलावा मौजूद सहजोगी सुबिधा सभ में - हैंगर, लाउंज, गोदाम, मरम्मत क्षेत्र आ कंट्रोल टावर प्रमुख सुबिधा होखे लीं।

## इहो देखल जाय
* इंटरनेशनल हवाईअड्डा
* घरेलू हवाईअड्डा
* कस्टम हवाईअड्डा

## बाहरी कड़ी
*भारत के हवाईअड्डा सभ के लिस्ट (डाउनलोड जोग पीडीएफ फ़ाइल)

श्रेणी:हवाई परिवहन
ट्रक

230px|thumb|एगो ट्रक|alt=ट्रक
**ट्रक** (अंग्रेजी: truck) माल ढोवे खाती डिजाइन कइल मोटरगाड़ी हवे। ट्रक कई साइज, अलग-अलग क्षमता आ अलग-अलग मकसद से इस्तेमाल होखे वाला भी हो सके लें। कुछ ट्रक सभ में सामान के गिरावे खाती हाड्रोलिक सिस्टम भी लागल होला आ अइसन ट्रक सभ के डंफर भी कहल जाला।

श्रेणी:यान
एरोड्रोम

**एरोड्रोम** भा **एरोड्रम**, जेकरा के भोजपुरी में हवाईअड्डा भी कहल जाला, अइसन जगह होला जहाँ हवाई जहाज के उड़ान भरे आ उतरे के सुबिधा होखे, भले ओकर मकसद कुछ भी होखे; जबकि अंग्रेजी के एयरपोर्ट के अर्थ में भी भोजपुरी के हवाईअड्डा शब्द के इस्तेमाल होला, अइसन एरोड्रम जे वाणिज्यिक इस्तेमाल खाती होखें। सेना के एरोड्रम सभ में आमतौर पर एयर बेस कहल जाला।

श्रेणी:वायु परिवहन
यूनाइटेड नेशंस जलवायु बदलाव सम्मलेन

**यूनाइटेड नेशंस जलवायु बदलाव कान्फ्रेंस** या अनौपचारिक रूप से **विश्व जलवायु सम्मलेन** सालाना आयोजित होखे वाली कान्फ्रेंस हवे जे यूनाइटेड नेशंस के द्वारा जलवायु बदलाव के मुद्दा पर आयोजित कइल जाला। ई यूएनऍफ़सीसी के तहत आयोजित होखे लीं आ जलवायु परिवर्तन से जुड़ल चीजन के समीक्षा करे खाती सदस्य पार्टी सभ (जिन्हन के *कान्फ्रेंस ऑफ पार्टीज* - COP कहल जाला) के आपस में बात-बिचार के आदान-प्रदान के अवसर उपलब्ध करावे लीं।

पहिला अइसन सम्मेलन जर्मनी के बर्लिन शहर में 1995 में भइल रहे। सभसे हालिया सम्मलेन (COP-22) मराकेश में आयोजित भइल रहे आ अगिला जर्मनी के बॉन शहर में आयोजित होखे वाला बा।

## संदर्भ

श्रेणी:जलवायु बदलाव
कान्फ्रेंस ऑफ दि पार्टीज

**कान्फ्रेंस ऑफ पार्टीज** (, ) जेकरा संछेप में **कॉप** (COP) कहल जाला, इंटरनेशनल समझौता (कन्वेंशन) सभ के गवर्न करे वाली इकाई हवे।

एह में नीचे दिहल गइल कई गो कन्वेंशन शामिल बा:

* जलवायु बदलाव पर यूनाइटेड नेशंस के फ्रेमवर्क कन्वेंशन (United Nations Framework Convention on Climate Change - UNFCC)
** यूनाइटेड नेशंस जलवायु बदलाव सम्मलेन (United Nations Climate Change conference)
* United Nations Convention to Combat Desertification
* United Nations Convention against Corruption
* Convention on the Conservation of Migratory Species of Wild Animals
* Convention on International Trade in Endangered Species of Wild Fauna and Flora
* Convention on Biological Diversity
** 2012 Hyderabad Biodiversity Conference
* रामसर समझौता (Ramsar Convention)
* बेसल समझौता (Basel Convention)
* रॉटरडम समझौता (Rotterdam Convention)
* Stockholm Convention on Persistent Organic Pollutants
* Treaty on the Non-Proliferation of Nuclear Weapons
* Chemical Weapons Convention
* क्योटो प्रोटोकॉल (Kyoto Protocol)
* WHO Framework Convention on Tobacco Control

श्रेणी:अंतर्राष्ट्रीय कानून
मोहल्ला

**मोहल्ला** भा **मुहल्ला** कौनों शहर, कस्बा भा गाँव के छोटहन हिस्सा सभ के कहल जाला जे परंपरागत रूप से एगो समुदाय भा इकाई के रूप में चीन्हल जात होखें। गाँव के इलाका सभ में मोहल्ला के जगह पूरा, पुरवा भा टोला के इस्तेमाल भी एही अरथ में होला, जबकि शहरी इलाका में मोहल्ला शब्द के इस्तेमाल ब्यापक बा आ इहाँ टोला, पूरा वगैरह शब्दन के प्रयोग ना होला (अगर कौनों गाँव वाला इलाका समय के साथ शहर के बिस्तार के दायरा में न आ गइल होखे)।

अंग्रेजी में एकरा के नेबरहुड (neigbourhood) कहल जाला।

श्रेणी:मानव बस्ती
श्रेणी:बस्ती भूगोल
कमल हासन

**कमल हासन** (जनम 7 नवंबर 1954) एगो भारतीय फिलिम एक्टर,राजनीतिज्ञ, प्रोड्यूसर, स्क्रीनलेखक, डाइरेक्टर, सिंगर, गीतकार, कोरियोग्राफर, आ डांसर बाने। मुख्य रूप से तमिल सिनेमा में अपने काम खाती जानल जाए वाला हासन अबतक ले कई बेर राष्ट्रीय फिलिम पुरस्कार जीत चुकल बाने आ उन्नइस बेर इनके फिल्मफेयर मिल चुकल बा। इनके प्रोडक्शन हाउस "राजकमल प्रोडक्शन" के नाँव से बा।

कमल हासन 1960 में बाल कलाकार के रूप में तमिल सिनेमा में काम शुरू कइलेन आ पहिले फिलिम खातिर इनके राष्ट्रपति पुरस्कार मिलल। तमिल के अलावा हासन के कई ठे हिंदी फिलिम भी उल्लेखजोग रहल बाड़ी स।

## संदर्भ

## बाहरी कड़ी

*
* 

श्रेणी:भारतीय पुरुष फिलिम एक्टर
श्रेणी:जियत लोग
श्रेणी:1954 में जनम
सी. राजगोपालाचारी

**चक्रवर्ती राजगोपालाचारी** एगो भारतीय वकील, लेखक, स्वतंत्रता सेनानी आ भारतीय राष्ट्रीय कांग्रेस के नेता रहलें आ आजादी के बाद बनल सरकार में मंत्री रहलें। इहाँ के भारत के अन्तिम गवर्नर जनरल रहनी आ पहिलका भारतीय गवर्नर जनरल रहनी काहे की एह से पहिले खाली अंग्रेज लोग एह पद प रहत रहे।

## संदर्भ

श्रेणी:भारत के लोग
श्रेणी:1878 में जनम
श्रेणी:1972 में निधन
श्रेणी:भारत के आजादी आंदोलन में सक्रिय लोग
श्रेणी:भारतीय राष्ट्रीय कांग्रेस के नेता
श्रेणी:भारत के संबिधान सभा के सदस्य
श्रेणी:तमिलनाडु के लोग
वल्लभभाई पटेल

**वल्लभभाई झावेरभाई पटेल** (31 अक्टूबर 1875 — 15 दिसंबर 1950) एगो भारतीय बैरिस्टर, राजनीतिक नेता, स्वतंत्रता सेनानी  आजादी के बाद भारत के पहिला उपप्रधानमंत्री  घर मंत्री रहलें। आजादी के आंदोलन के समय पटेल भारतीय राष्ट्रीय कांग्रेस के प्रमुख नेता लोग में से एक रहलें  भारत के आजादी के बाद बनल सरकार में इनके प्रमुख अस्थान रहल  भारत के एकीकरण में सभसे महत्वपूर्ण भूमिका रहल। इनका मजबूत इरादा वाला ब्यक्तित्व के कारण इनके "लौह पुरुष" के उपाधि भी दिहल गइल। इनके **सरदार पटेल** के नाँव से भी जानल जाला।

## सरदार पटेल के मूर्ती
भारत के प​हिल उप प्रधानमंत्री सरदार वल्लभ भाई पटेल को भारत के एकता के सूत्र में बंधले रहन. उनका के ई काम खातिर एगो महान शख्स के रूप में याद कइल जाला। उनका याद में गुजरात में केवड़िया गांव में नर्मदा नदी के बीचे एगो मूर्ती बनाईल गइल बा। इ प्रतिमा 182 मीटर, यानी करीब 597 फीट, ऊंचा बा। एकरा के "स्टैच्यू ऑफ यूनिटी" कहल जाला आ ई  विश्व के सबसे ऊंचा प्रतिमा होखे के गौरव रखेला। एकर ऊंचाई न्यूयॉर्क के 93 मीटर उंचा 'स्टैच्यू ऑफ लिबर्टी' से करीब दोगुना बा। स्टैच्यू ऑफ यूनिटी का कुल वजन करीबन 1700 टन बा। एकर पैर 80 फीट, हाथ 70 फीट, कंधा 140 फीट और चेहरा 70 फीट के आकार के बा।

## संदर्भ

## बाहरी कड़ी

* सरदार पटेल नेशनल इन्फार्मेटिक्स सेंटर 

श्रेणी:भारत के लोग
श्रेणी:1875 में जनम
श्रेणी:1950 में निधन
श्रेणी:भारत के आजादी आंदोलन में सक्रिय लोग
श्रेणी:भारतीय राष्ट्रीय कांग्रेस के नेता
श्रेणी:भारत के संबिधान सभा के सदस्य
श्रेणी:गुजरात के लोग
आल्हा

**आल्हा** उत्तरी भारत में चलनसार एगो लोकगाथा हवे। मुँहजबानी परंपरा में पीढ़ी-दर-पीढ़ी चलल आ रहल ई गीतगाथा आल्हा आ ऊदल नाँव के दू गो बीर लोग के द्वारा लड़ल गइल बावन गो लड़ाई सभ के कहानी हवे आ गवैया ढोलक के साथ एह गीत कथा के सुनावे ला। मूल रचनाकार के रूप में जगनिक के *आल्ह-खंड* के रचयिता मानल जाला आ बतावल जाला कि परमाल रासो नाँव के बिसाल काब्य के खंड के रूप में ई हिस्सा रचल गइल रहल।

हालाँकि, वाचिक परंपरा में गावल-सुनल जाए वाली ई गीतगाथा, उत्तरी भारत के कई क्षेत्रीय भाषा सभ में मौजूद बा, उदाहरण खाती एकर भोजपुरी रूप सुन के ई ना कहल जा सके ला कि मूल रूप से ई कौनों दूसर इलाकाई भाषा के रचना हवे। एह गीत कथा के कुछ हिस्सा अंगरेज बिद्वान लोग एकट्ठा कइल आ अंग्रेजी अनुबाद छपवावल लोग। बाद में एकरा के हिंदी साहित्य में भी शामिल कइल गइल आ देवनागरी लिपि में एह रचना (बैसवारी-बुन्देली वाला रूप) के प्रकाशन भइल बा।

## संदर्भ

श्रेणी:हिंदी साहित्य
श्रेणी:भोजपुरी साहित्य
आल्हा (बीर)

**आल्हा** आ ऊदल दू गो बीर लोग के जिकिर आल्हा के कथा में आवेला आ ई लोग बनाफर छतिरी बतावल गइल बा। दुनों लोग चंदेल राजा परमाल (परमार्द्रिदेव) के सेनापति रहल। कथा के मोताबिक ई लोग कुल बावन गो लड़ाई लड़ल।

श्रेणी:मध्य प्रदेश के लोग
श्रेणी:राजपूत काल
यातायात

230px|thumb|एगो सड़क पर चल रहल ट्रैफिक|alt=traffic
**यातायात** भा **आवागमन** (; उच्चारण: ट्रैफिक) कौनों सड़क पर कुल यात्री आ सामान ढोवाई के मात्रा के कहल जाला। एह में पैदल आवे जाए वाला लोग से ले के भारी माल बाहन (ट्रक वगैरह) तक ले सभ सामिल कइल जाला। यातायात के नियम अइसन नियम होलें जिनहन से ई आवाजाही पर कंट्रोल कइल जाला आ एकरा के ब्यवस्थित रखल जाला।

श्रेणी:यातायात
सर्वे

**सर्वे** () कौनों अध्ययन खाती जानकारी एकट्ठा करे के प्रक्रिया भा काम हवे। बैज्ञानिक अध्ययन में बिबिध तरीका से कौनों स्थिति, परिस्थिति, मान वगैरह के जानकारी के आँकड़ा के रूप में एकट्ठा कइल एह काम के हिस्सा होला।

मकसद आ बिधि में बिबिधता के कारण कई किसिम के सर्वे हो सके लें, इनहन के बिबिध प्रकार नीचे दिहल गइल बा:

* सर्वेक्षण - भूगोल, भूमापन आ सिविल इंजीनीयरी में, जमीन के कौनों हिस्सा के नाप जोख।
* जमीन सर्वेक्षण - जमीन के मालिकाना निर्धारित करे आ महसूल के मात्रा तय करे खाती कइल जाए वाली नापजोख।

श्रेणी:भूगोल शब्दावली
सर्वेक्षण

**सर्वेक्षण** () जमीन के कौनों हिस्सा पर मौजूद चीजन के स्थिति (लोकेशन) के जानकारी एकट्ठा करे खाती कइल जाए वाला नापजोख हवे। मुख्य रूप से एह प्रक्रिया में चीजन के बीच के कोण आ दूरी सभ के नापजोख कइल जाला। एह नापजोख के रिजल्ट के रूप में मिलल आँकड़ा सभ से नक्शा के निर्माण भी कइल जाला आ कबो कबो नक्शा बनावे के काम के भी सर्वेक्षण के अंग मानल जाला; हालाँकि नक्शानवीसी आ कार्टोग्राफी अलग बिधा आ काम के रूप में भी स्थापित बा।

सर्वेक्षण के प्रक्रिया के पढ़ाई वाला एकेडेमिक बिसय के भी एही नाँव से जानल जाला। सर्वेक्षण करे वाला ब्यक्ति सर्वेयर भा सर्वेक्षक कहाला।
लता मंगेशकर

**लता मंगेशकर** (28 सितंबर 1929 - 6 फरवरी 2022) एगो भारतीय गायिका रहली। ई भारत के सभसे प्रसिद्ध आ जानल-मानल गायिका रहली। मंगेशकर अपना सत्तर साल से ढेर लमहर कैरियर में मराठी आ हिंदी सहित कुल लगभग छत्त्तीस क्षेत्री भाषा सभ में, हजार से बेसी हिंदी फिलिमी गीत गवले रहली। भारत सरकार द्वारा 2001 में इनके सभसे ऊँच राष्ट्रीय नागरिक सम्मान भारत रत्न दिहल गइल रहल।

6 फरवरी 2022 के बंबई के ब्रीच कैंडी अस्पताल में इनकर निधन कोविड-19 बेमारी होखले के बाद के जटिलता सभ के चलते भ गइल।

## संदर्भ

श्रेणी:भारत के लोग
श्रेणी:1929 में जनम
श्रेणी:2022 में निधन
श्रेणी:भारतीय गायिका
श्रेणी:मध्य प्रदेश के लोग
स्कैनर

**स्कैनर** () या **इमेज स्कैनर** (तब कहल जाला जब एकरा के सीटी स्कैन वगैरह से अलग करे के होला) कौनों बस्तु, चित्र, लिखल गइल डाकुमेंट वगैरह के स्कैन क के डिजिटल इमेज में बदले वाला जुक्ति भा मशीन होला।
प्रिंटर

150px|thumb|एचपी कंपनी के लेजरजेट प्रिंटर
**प्रिंटर** भा **कंप्यूटर प्रिंटर** एगो मशीन भा उपकरण होला जे कंप्यूटर में मौजूद डिजिटल चीज (डाकुमेंट, चित्र वगैरह) के कागज पर छापे के काम करे ला।
प्रिंटर (बहुअर्थी)

* प्रिंटर - कंप्यूटर हार्डवेयर
* प्रिंटर (प्रकाशन) - छापाखाना वाला ब्यक्ति या संस्था।
अलीगढ़ मंडल

**अलीगढ़ मंडल** भारतीय राज्य उत्तर प्रदेश के एक ठो मंडल बा। पच्छिमी उत्तर प्रदेश में मौजूद एह मंडल के पच्छिमी ओर के सीमा राजस्थान राज्य से आ आगरा मंडल से लागे ले; उत्तर ओर मेरठ आ बरेली मंडल बाने; पूरुब ओर के सीमा लखनऊ मंडल से लागल बा आ दक्खिन में आगरा मंडल आ दक्खिन पूरुब मने कानपुर मंडल बाने।

अलीगढ मंडल में आवे वाला जिला बाने:

*अलीगढ़ जिला
*एटा जिला
*हाथरस जिला
*कासगंज जिला

## इहो देखल जाय
उत्तर प्रदेश के जिला

श्रेणी:उत्तर प्रदेश के मंडल
रविशंकर

पंडित **रविशंकर** (7 अप्रैल 1920 – 11 दिसंबर 2012) भारतीय सितार बजवइया आ संगीतकार रहलें।

## संदर्भ

श्रेणी:भारत के लोग
श्रेणी:1920 में जनम
श्रेणी:2012 में निधन
एंग्री बर्ड्स

**ऐंग्री बर्ड्स** () फिनलैंड के कंपनी रोविओ एंटरटेनमंट एगो बिडियो गेम फ्रेंचाइज बा। पूरा बिडियो गेम सीरीज में कुछ रंग-बिरंग के चिरई सभ आपने दुसमन हरियर रंग के सूअरन से आपन अंडा बचावे खातिर कोसिस करे लीं। ई गेम सभसे पहिले ऐ*पल आइओएस* खाती साल 2009 में लांच कइल गइल आ बाद में अउरी दूसर स्मार्टफोन प्लेटफार्म (ऐंड्रॉइड, सिंबियन आ विंडोस) खाती लांच भइल। बाद में ई पर्सनल कंप्यूटर सभ खाती भी लांच भइल।

जुलाई 2015 तक ले एह गेम के कुल तीन बिलियन (तीन अरब) से ढेर बेर डाउनलोड कइल जा चुकल रहल।

एकरा ऊपर एगो ऐनीमेशन फिलिम भी कोलंबिया पिक्चर्स द्वारा रिलीस कइल गइल।

## संदर्भ
अंकलेश्वर

**अंकलेश्वर** भारतीय राज्य गुजरात के भरूच जिला में एगो कस्बा आ नगरपालिका बा। साल 2011 के जनगणना के मोताबिक अंकलेश्वर के कुल जनसंख्या 1,39,578 रहल जेह में कुल 74,599 मरदाना आ 64,979 जानना जनसँख्या रहल।
## References


श्रेणी:गुजरात के शहर आ कस्बा
कोइला

**कोइला** भा **कोयला** () एक तरह के चट्टान हवे जवना के जरावल जा सके ला आ ईंधन के साधन के रूप में इस्तेमाल कइल जाला। आमतौर पर ई चट्टान के परत के रूप में पावल जाला आ खान से खन के निकालल जाला। कोइला के एह परत सभ के *कोल बेड* आ दुसरा परतदार चट्टान सभ के बीचे में मौजूद पातर नस नियर रूप में पावल जाए वाला परत सभ के *कोल सीम* कहल जाला।

कोइला में मुख्य तत्व कार्बन होला आ एकरे अलावे हाइड्रोजन, सल्फर, आक्सीजन आ नाइट्रोजन एह में प्रमुख होलें। कार्बन के मात्रा के अनुसार कोइला के गुणवत्ता निर्धारित होला। सभसे हाई क्वालिटी के कोइला *एंथ्रेसाइट* कोइला होला आ ई रूपांतरित चट्टान भी मानल जाला।

## संदर्भ

श्रेणी:चट्टान
श्रेणी:प्राकृतिक संसाधन
पेट्रोल

**पेट्रोल** (; अमेरिकी अंग्रेजी में: Gasoline, उच्चारण: गैसोलीन) एक तरह के द्रव ईंधन हवे जे पेट्रोलियम के शोध के बनावल जाला आ प्रमुख रूप से बिबिध प्रकार के बाहन सभ में या अन्य मशीन सभ में *इंटरनल कम्बशन इंजन* सभ में जरावल जाला।

श्रेणी:पेट्रोल
श्रेणी:ईंधन
पेट्रोलियम

[200px|thumb|[तेल के कुआँ से पंपिंग जैक द्वारा तेल निकासी]]
[200px|thumb|[कुवैत में एगो *[[रिफाइनरी]]*]]
**पेट्रोलियम** (; शाब्दिक अरथ: माटी के भा चट्टान के तेल) धरती के अंदर, चट्टान सभ के बीच में पावल जाए वाला तरल पदार्थ हवे जेकरा के शोध के पेट्रोल, डीजल, माटी के तेल (किरासन तेल) नियर ईंधन आ अउरी कई तरह के उपयोगी चीज बनावल जाला। एकरा शोधे से बने वाला चीज में मुख्य आइटम जरावे जोग ईंधने होला आ बाकी चीज गौड़ रूप से बने ला।

प्राचीन काल के बनस्पति आ अन्य जीवी पादर्थ सभ के परतदार चट्टान के बिचा में दबा जाए आ बहुत समय बाद एह पदार्थ सभ में से हाइड्रोकार्बन के तरल हो के चट्टान सभ के परत के बीच में एकट्ठा हो जाए से पेट्रोलियम बने ला। प्राकृतिक रूप से पावल जाए वाला एह रूप के कच्चा तेल (अंग्रेजी में *क्रूड आयल*) कहल जाला; एकरे अलावा एह कच्चा तेल से शोधे के बाद बने वाला पदार्थ सभ के भी पेट्रोलियम भा *पेट्रोलियम प्रोडक्ट* कहल जाला।

वर्तमान में ई आर्थिक कामकाज खाती एगो बहुते महत्व के संसाधन बा। हालाँकि, एह तरह के जीवाश्म ईंधन (*फॉसिल फ्यूल*) के कारण वायुमंडल में बढ़ रहल कार्बनडाईआक्साइड के कारण एकरे इस्तेमाल पर नियंत्रण के उपाय कइल जा रहल बाटे।

श्रेणी:प्राकृतिक संसाधन
साइकिल

230px|thumb|एगो साइकिल
**साइकिल** एगो दू पहिया वाला बाहन हवे; पैडल मार के मनुष्य के शक्ति से चले ला आ दूनों पहिया आगे पाछे एगो फ्रेम से जुड़ल रहे लें।
कैंसर

**कैंसर** () अइसन रोग सभ के कहल जाला जिनहन में शरीर के कोशिका सभ के बढ़ती के दर बेरोकटोक हो जाला आ अइसन स्थिति शरीर के बाकी अंग में भी फइल जाए के रुझान होला। मनुष्य के प्रभावित करे वाला लगभग सौ किसिम के कैंसर सभ के पहिचान कइल गइल बा। कैंसर के आम लच्छन में शरीर में कहीं गुठली, अकारण खून आवल, तेजी से वजन कम भइल वगैरह बाने, हालाँकि ई लच्छन अन्य कई बेमारी में भी हो सके लें।

श्रेणी:रोग